open-index/open-wikipedia-markdown huggingface dataset:
Λουί Ντελύκ

Ο **Λουί Ντελύκ** (γαλλικά: Louis Delluc) (1890 - 1924) ήταν Γάλλος ιμπρεσιονιστής σκηνοθέτης, σεναριογράφος, θεωρητικός και κριτικός του κινηματογράφου.

## Βιογραφία
Ο Λουί Ντελύκ γεννήθηκε στις 14 Οκτωβρίου 1890 στο Καντουάν, στη Δορδόνη το 1890. Η οικογένειά του μετακόμισε στο Παρίσι το 1903. Μετά την αποφοίτησή του από το πανεπιστήμιο, έγινε κριτικός λογοτεχνίας. Έγραψε πολλά έργα: κριτικές για παραστάσεις, ποιήματα, μυθιστορήματα. Κατά τη διάρκεια του Α' Παγκοσμίου Πολέμου, παντρεύτηκε με τη Βελγίδα ηθοποιό Εύα Φρανσίς, η οποία πρωταγωνίστησε σε πολλές ταινίες του.

Το 1917, ο Ντελύκ ξεκίνησε την καριέρα του στην κριτική του κινηματογράφου.Υπήρξε πολύ επικριτικός για τον κινηματογράφο της εποχής στον οποίο κυριαρχούσαν οι ελαφρές ταινίες και τα ειδησεογραφικά επίκαιρα. Εξέδωσε το περιοδικό *Le Journal du Ciné-club et Cinéa*, ίδρυσε τις πρώτες κινηματογραφικές λέσχες και σκηνοθέτησε επτά ταινίες που άσκησαν  σημαντική επίδραση στον γαλλικό κινηματογράφο. Ήταν ένας από τους πρώτους ιμπρεσιονιστές σκηνοθέτες, μαζί με τους Αμπέλ Γκανς, Ζερμαίν Ντυλάκ, Μαρσέλ Λ'Ερμπιέ και Ζαν Επστάιν. Οι ταινίες του είναι αξιοσημείωτες για την εστίασή τους σε συνηθισμένες εκδηλώσεις και φυσικά σκηνικά και όχι σε περιπέτειες. Οι ταινίες του Ντελύκ έδωσαν ψυχολογικό βάθος στην αφήγηση, μέσα από τη χρήση των νέων τεχνικών. Πολλές από τις πρώτες κινηματογραφικές κριτικές του για γαλλικές εφημερίδες συγκεντρώθηκαν στον τόμο *Cinema et cie* (1919). Έγραψε επίσης ένα θεωρητικό δοκίμιο με τίτλο *Φωτογένεια* (1920) και ένα από τα πρώτα βιβλία για τον Τσάρλι Τσάπλιν (1921), που μεταφράστηκε στα Αγγλικά το 1922.

Ο Ντελύκ σκηνοθέτησε την έβδομη ταινία του *L'Inondation (Η πλημμύρα)*, το 1924. Τα γυρίσματα πραγματοποιήθηκαν σε πολύ κακές καιρικές συνθήκες και ο Ντελύκ εμφάνισε πνευμονία. Πέθανε στο Παρίσι λίγες εβδομάδες αργότερα, στις 22 Μαρτίου 1924 σε ηλικία 33 ετών, πριν κυκλοφορήσει η ταινία.

Το κινηματογραφικό βραβείο Prix Louis-Delluc (Βραβείο Λουί-Ντελύκ), που δημιουργήθηκε το 1937 και επιβραβεύει κάθε χρόνο την καλύτερη γαλλική ταινία, ονομάστηκε προς τιμήν του.

## Φιλμογραφία

* 1920 : *Fumée noire (Μαύρος καπνός)*
* 1920 : *Le Silence (Η σιωπή)*
* 1920 : *Le Chemin d'Ernoa (Ο δρόμος της Ερνόα)*
* 1921 : *Fièvre (Πυρετός)*
* 1921 : *Le Tonnerre (Ο Κεραυνός)*
* 1922 : *La Femme de nulle part (Η γυναίκα από το πουθενά)*
* 1924 : *L'Inondation (Η πλημμύρα)*

## Παραπομπές


## Εξωτερικοί σύνδεσμοι
* 

Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:Σκηνοθέτες βωβών ταινιών
Βάθηα Αρκαδίας

Η **Βάθηα** είναι μικρός ημιορεινός οικισμός στην Πελοπόννησο και την Περιφερειακή Ενότητα Αρκαδίας σε υψόμετρο 630 μέτρα.

## Γεωγραφία - Ιστορία
Η Βάθηα βρίσκεται στην Βόρεια Κυνουρία, σε απόσταση 23 χλμ. Δ. από το Άστρος (έδρα του δήμου) και 28 χλμ. ΝΑ. από την Τρίπολη ενώ στα ανατολικά της, περίπου 2,5 χλμ. οδηγικά, είναι ο Άγιος Γεώργιος και προς την ίδια κατεύθυνση περνάει ο ποταμός Τάνος. Η ευρύτερη περιοχή του χωριού από τη ρωμαϊκή εποχή αποτελούσε οδικό πέρασμα. Στο Χρονικό του Μορέως αναφέρεται ως *Ντούμινα* να ανήκει στο Δρόγγο του Γαρδαλεβού (βόρεια Κυνουρία) ενώ την περίοδο της τουρκοκρατίας περνούσε ο ημιονικός δρόμος Δραγούνι (Δραγούμι), Ζηνιά, "Χάνι του Τσιώλη", Άγιος Γεώργιος, Κάτω Δολιανά. Πολιτισμικά ανήκει στα Καστριτοχώρια της Κυνουρίας.

Ως οικισμός αναφέρεται επίσημα το 1908 στο ΦΕΚ 28Α - 08/02/1908 με την ονομασία *Ντουμινά* να προσαρτάται στον τότε δήμο Τανίας. Το 1927 με το ΦΕΚ 179Α - 30/08/1927 μετονομάστηκε σε *Βάθεια* και το 1961 αναφέρεται γραμμένος *Βάθηα* να απογράφεται στην τότε κοινότητα Αγίου Γεωργίου. Σύμφωνα με το σχέδιο Καλλικράτης μαζί με τον Άγιο Γεώργιο, το  Αετοχώρι και το Μελίσσι αποτελούν την τοπική κοινότητα Αγίου Γεωργίου που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 7 κατοίκους.

## Εξωτερικοί σύνδεσμοι
* Της Αγίας Τριάδος στην Ντουμινά από το https://www.arcadiaportal.gr/

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Μαϊρίν Βιγιανουέβα

Η **Μαϊρίν Βιγιανουέβα** (*Mayrín Villanueva*), γεννημένη ως Μαϊρίν Βιγιανουέβα Ουλόα (*Mayrín Villanueva Ulloa*, γενν. 8 Οκτωβρίου 1970) είναι Μεξικανή ηθοποιός και μοντέλο.

## Φιλμογραφία
**Mi generación* - 1997/98, ως Ρομίνα (σειρά)
**Preciosa* - 1998, ως Κλάουδια Ορτίς
**[[Βερόνικα (τηλενουβέλα)|La mentira]]* - 1998, ως Νικόλ Μπέλοτ
**Alma rebelde* - 1999, ως Πάολα
**Cuento de Navidad* - 1999/00, ως Πνεύμα
**Siempre te amaré* - 2000, ως Μπερενίσε Γκουτιέρρες
**Aventuras en el tiempo* - 2001, ως Ουράκα Βαλδεπένια (νεαρή)
**Amigas y rivales* - 2001, ως Χεορχίνα Σάντσεζ
**[[Νίνα|Niña amada mía]]* - 2003, ως Ντιάνα Σοριάνο Ριβέρα
**Sueños de un seductor* - 2003, (θέατρο)
**Big Brother VIP* - 2004, ως Η ίδια/Καλεσμένη (ριάλιτι)
**[[Ξύλινη γυναίκα|Mujer de madera]]* - 2004/05, ως Μαριάνα Ροδρίγκες
**Vecinos* - 2005/08/12/17-σήμερα, ως Σίλβια Ολβέρα (σειρά)
**[[Η Άσχημη που έγινε όμορφη|La fea más bella]]* - 2006, ως Γιακελίν Παλάσιος
**Yo amo a Juan Querendón* - 2007/08, ως Πάολα Ντάβιλα Εσκομπάρ
**Amor sin maquillaje* - 2007, ως Πάολα Ντάβιλα
**Amores mexicanos* - 2010, (θέατρο)
**[[Μια τυχερή οικογένεια|Una familia con suerte]]* - 2011/12, ως Ρεμπέκα Τρεβίνιο Γκάρσα ντε Λόπεζ
**[[Κανόνες αγάπης|Porque el amor manda]]* - 2012/13, ως Ρεμπέκα Τρεβίνιο Γκάρσα ντε Λόπεζ (γκεστ εμφάνιση)
**[[Ζώντας στο ψέμα|Mentir para vivir]]* - 2013, ως Οριάνα Καλιγάρις ντε Φαλκόν/Ινές Βαλδίβια Αρέστι
**Prax: un niño especial* - 2014, (ταινία)
**[[Η καρδιά μου είναι δική σου|Mi corazón es tuyo]]* - 2014/15, ως Ισαμπέλα Βάσκες ντε Βελάσκο Κάστρο ντε Λασκουρέϊν
**Mi corazón es tuyo* - 2015, (θέατρο)
**[[Καρδιά από ψέματα|Corazón que miente]]* - 2016, ως Λουσία Καστεγιάνος Σάενς ντε Φερρέρ (γκεστ εμφάνιση)
**Mujeres de negro* - 2016, ως Βανέσα Λεάλ Ρικέλμε χηρ. ντε Σαμόρα (σειρά)
**[[Δηλώνω ένοχη|Me declaro culpable]]* - 2017/18, ως Άλμπα Καστίγιο Τεγιές χηρ. ντε Ντουένιας/Άλμπα Μονρόι Καστίγιο
**[[Ο σύζυγος μου έχει οικογένεια|Mi marido tiene más familia]]* - 2018, ως Ρεμπέκα Τρεβίνιο Γκάρσα ντε Λόπεζ (γκεστ εμφάνιση)
**[[Ξαφνικά μπαμπάς|Soltero con hijas]]* - 2019, ως Γκαμπριέλα Γκαρσία Πέρες ντε ντελ Πάσο
**[[Ρούμπι (σειρά, 2020)|Rubí]]* - 2020, ως Ρεφούχιο Οτσόα χηρ. ντε Πέρες.
**Si nos dejan* - 2021, ως Αλίσια Μοντιέλ ντε Καράνσα
**Vencer la ausencia* - 2022, ως Εστέρ Νοριέγα Λούνα

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί σύνδεσμοι

* 
*Mayrín Villanueva at the Mexican Telenovela Database

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές μοντέλα
Ψευδομορφισμός

**Ψευδομορφισμός** (αγγλ. *Pseudomorphism, Pseudomorph*) είναι το φαινόμενο κατά το οποίο ένα ορυκτό χημικώς κρυσταλλοποιείται σε ένα τέτοιο κρυσταλλικό σχήμα ή κρυσταλλική μορφή, που είναι εντελώς «ψεύτικη» με την πραγματική του ορυκτού αυτού. Τυπικά απαντάται στην Ορυκτολογία.

Ο ψευδομορφισμός δίδει ως αποτέλεσμα το λεγόμενο *ψευδόμορφο* το οποίο είναι μια ανόργανη ένωση, ή ανόργανη ένωση που εμφανίζεται σε μη τυπική (μη αντιπροσωπευτική) μορφή, διαμέσου μιας χημικής διεργασίας υποκατάστασης όπου τόσο η εμφάνιση όσο και οι διαστάσεις παραμένουν σταθερές, αλλά το αρχικό ορυκτό αποκτάει μια "ψεύτικη μορφή" και μερικώς αντικαθίσταται από κάποιο άλλο ορυκτό. Ο ψευδομορφισμός έχει διαφορετικές κατηγορίες.

Συχνά απαντάται το φαινόμενο αυτό στον ακανθίτη, με υδροθερμικές φλέβες θειούχων αποθέσεων, στο βόρακα, το πιο συχνό από τα βορικά, στο μαρκασίτη, που συχνά φέρει ψευδομορφές προς μαγνητοπυρίτη, σιδηροπυρίτη,  γαληνίτη, ή αργυρίτη, και τέλος, στους αμφίβολους, που εμφανίζουν ψευδομορφισμούς έναντι των πυροξένων (βλ. ουραλίτης).

Στην Αρχαιολογία επίσης συναντώνται οργανικά *ψευδόμορφα* τα οποία έχουν σχηματιστεί σε επιφάνειες μεταλλικών έργων τέχνης, που ανακαλύπτονται σε ανασκαφές και φέρουν συνήθως διαβρώσεις.

## Παραπομπές


Κατηγορία:Ορυκτολογία
Μελίσσι Αρκαδίας

Το **Μελίσσι**, επίσημα *Μελίσσιον*, είναι ακατοίκητος ημιορεινός οικισμός στην Πελοπόννησο και την Περιφερειακή Ενότητα Αρκαδίας σε υψόμετρο 380 μέτρα. Βρίσκεται στην Βόρεια Κυνουρία, σε απόσταση 24 χλμ. Δ. από το Άστρος (έδρα του δήμου) και 29 χλμ. ΝΑ. από την Τρίπολη. Βορειοδυτικά του είναι ο Άγιος Γεώργιος, δυτικά περνάει ο ποταμός Τάνος και νοτιοανατολικά είναι το Αετοχώρι. 

Ως οικισμός αναφέρεται επίσημα το 1940 να προσαρτάται στην τότε κοινότητα Αγίου Γεωργίου. Σύμφωνα με το σχέδιο Καλλικράτης μαζί με τον Άγιο Γεώργιο, το  Αετοχώρι και τη Βάθηα αποτελούν την τοπική κοινότητα Αγίου Γεωργίου που ανήκει στο Δήμο Βόρειας Κυνουρίας και σύμφωνα με την απογραφή του 2021 δεν έχει μόνιμο πληθυσμό.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Εγκαταλελειμμένα χωριά της περιφερειακής ενότητας Αρκαδίας
Λιλέικα Αρκαδίας

Τα **Λιλέικα** είναι πολύ μικρός παραθαλάσσιος οικισμός στην Πελοπόννησο και την Περιφερειακή Ενότητα Αρκαδίας.

## Γεωγραφικά στοιχεία - αξιοθέατα
Τα Λιλέικα βρίσκονται στη Βόρεια Κυνουρία προς τα όρια με την Περιφερειακή Ενότητα Αργολίδας και τα παράλια του Αργολικού κόλπου. Απέχουν 8 χιλιόμετρα Β.-ΒΑ. από το Άστρος (έδρα του δήμου), 45 χιλιόμετρα Α.-ΝΑ. από την Τρίπολη, 25 χιλιόμετρα Ν. από το Άργος και μόλις 4 χιλιόμετρα ΝΑ. από το Ξηροπήγαδο του οποίου θεωρείται συνοικισμός. Πρόκειται για καλοκαιρινό τουριστικό θέρετρο της περιοχής με αρκετά ξενοδοχειακά καταλύματα.

### Λιλέικο Μάτι
μικρογραφία|Η υφάλμυρη πηγή Λιλέικο Μάτι, ορατή από τη στεριά|αριστερά
Ανοικτά της παραλίας του χωριού αναβλύζει υποθαλάσσια πηγή με υφάλμυρο νερό. Η πηγή βρίσκεται σε απόσταση 290 μέτρων από την ακτή και σε βάθος 80 μέτρων από την επιφάνεια της θάλασσας. Τα νερά της προέρχονται από τις καταβόθρες του Παρθενίου και του Μαντινειακού κάμπου. Η πηγή αποκαλείται από τους ντόπιους «Λιλέικο μάτι» και είναι διακριτή από τη στεριά όταν υπάρχει σχετική άπνοια και τα νερά είναι ήρεμα, καθώς φαίνεται ο θαλάσσιος στρόβιλος διαμέτρου περίπου 25 μέτρων που δημιουργείται από την ανάμιξη του αλμυρού με το υφάλμυρο νερό.

## Διοικητικά στοιχεία
Ως ξεχωριστός οικισμός αναφέρεται για πρώτη φορά το 2011 να απογράφεται στον δήμο Βόρειας Κυνουρίας. Σύμφωνα με το σχέδιο Καλλικράτης μαζί με το Ξηροπήγαδο, τα Λιμανάκια, τη Μεταμόρφωση, την Πλάκα και το Χάνι Γκρίγκου αποτελούν την τοπική κοινότητα Ξηροπήγαδου που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 28 κατοίκους.

## Εξωτερικοί σύνδεσμοι
* Φωτογραφίες από το "Λιλέικο Μάτι" στον ιστότοπο https://www.greece.com/

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατάλογος τρεχόντων Γερουσιαστών των Ηνωμένων Πολιτειών

[μικρογραφία|347x347εσ|Σύνθεση της Γερουσίας ανά πολιτεία και κόμμα, 119ο Κογκρέσο.[Αρχείο:119th United States Senate.svg|κέντρο|μικρογραφία|268x268εσ|Η τρέχουσα σύνθεση των εδρών, από τις 3 Ιανουαρίου 2025.]]

Η '''Γερουσία των Ηνωμένων Πολιτειών''', αποτελείται από 100 μέλη (δύο μέλη από κάθε πολιτεία των ΗΠΑ), τα οποία υπηρετούν εξαετείς θητείες.

Ακολουθεί η λίστα των **Γερουσιαστών** του 119ου Κογκρέσου των Ηνωμένων Πολιτειών.

## Σύνθεση
Στη σύνθεση της Γερουσίας, του 119ου Κογκρέσου των Ηνωμένων Πολιτειών, οι Δημοκρατικοί δεν κατάφεραν να διατηρήσουν τον έλεγχο της Γερουσίας, που είχαν αναλάβει κατά το 117ο Κογκρέσο. Οι Δημοκρατικοί, έχασαν την πλειοψηφία τους και έτσι πλέον έχουν 47 γερουσιαστές (45 Δημοκρατικούς και 2 Ανεξάρτητους που συνεργάζονται και πρόσκεινται στην Κοινοβουλευτική Ομάδα των Δημοκρατικών γερουσιαστών). Ηγέτης των Δημοκρατικών γερουσιαστών είναι ο Τσακ Σούμερ. Οι Ρεπουμπλικανοί βρίσκονται στην πλειοψηφία με 53 έδρες, με ηγέτη τον Τζον Θιούν.

## Ηγεσία
### Προεδρία της Γερουσίας

### Ηγεσία της Γερουσίας

## Λίστα των εν ενεργεία Γερουσιαστών

## Δείτε ακόμα

* Γερουσία των Ηνωμένων Πολιτειών
* Κογκρέσο των Ηνωμένων Πολιτειών 
* Ηγέτες των κομμάτων της Γερουσίας των ΗΠΑ 
* Αντιπρόεδρος των ΗΠΑ 
* Αναπληρωτής Πρόεδρος της Γερουσίας των ΗΠΑ 
* Ομοσπονδιακή κυβέρνηση των ΗΠΑ 
* Καπιτώλιο των ΗΠΑ 
* Ηνωμένες Πολιτείες της Αμερικής 
*Κατάλογος τρεχόντων Μελών της Βουλής των Αντιπροσώπων των ΗΠΑ

## Παραπομπές


__ΕΥΡΕΤΗΡΙΟ__


Κατηγορία:Γερουσία των Ηνωμένων Πολιτειών
Κατηγορία:Κογκρέσο των ΗΠΑ
Σιλεσιανή κουζίνα

[δεξιά|μικρογραφία| [Ρουλάδες]]
[δεξιά|μικρογραφία| [Ρολό παπαρουνόσπορου|Κέικ παπαρουνόσπορου]]
δεξιά|μικρογραφία| «Σιλεσιανός Παράδεισος»
Η **σιλεσιανή κουζίνα** ανήκει στην περιοχή της Σιλεσίας στην Κεντρική Ευρώπη. Είναι ένας υπότυπος της πολωνικής και της γερμανικής κουζίνας με πολλές ομοιότητες και σημάδια της επιρροής των γειτονικών κουζινών. Η κουζίνα είναι ιδιαίτερα γνωστή για τα πιάτα με παπαρουνόσπορους και κνούντελ.

## Κατάλογος σιλεσιανών πιάτων

* *Żymła* (*Ζίμουα*) - ένα καλά ψημένο ψωμί, οβάλ με χώρισμα στη μέση, με παπαρουνόσπορους, παρόμοιο με το αυστριακό *Kaisersemmel.*
* *Kluski śląskie/Schlesische Kartoffelklöße* (σιλεσιανά ντάμπλινγκ) - στρογγυλά ντάμπλινγκ σερβιρισμένα με σάλτσα, φτιαγμένα από πουρέ βραστής πατάτας, λεπτές τριμμένες πατάτες, ένα αυγό, τριμμένο κρεμμύδι, αλεύρι σίτου και αλεύρι πατάτας
* *Schlesisches Himmelreich* («Σιλεσιανός Παράδεισος») - ένα πιάτο με καπνιστό χοιρινό μαγειρεμένο σε νερό με αποξηραμένα φρούτα και μπαχαρικά
* *Rolada z modrą kapustą* (ρουλάδες με κόκκινο λάχανο) - ρολό βοείου κρέατος καλύτερης ποιότητας, γεμιστό με τουρσί λαχανικών, ζαμπόν και μεγάλη ποσότητα καρυκευμάτων. Σερβίρεται πάντα με κόκκινο λάχανο (με τηγανητό μπέικον, φρέσκο κρεμμύδι και μπαχάρι). Παραδοσιακά τρώγεται με σιλεσιανά ντάμπλινγκ για δείπνο την Κυριακή
* *Szałot* (*[[Σάουοτ]]*) - σαλάτα με κύβους βραστής πατάτας και καρότων, μπιζέλια, ζαμπόν, διάφορα λουκάνικα, τουρσί, βραστά αυγά, καρυκεύματα με ελαιόλαδο ή μαγιονέζα
* *Kaszanka*/*Krupniok*/*Grützwurst* (*[[Κασάνκα]]*) - είδος λουκάνικου αίματος φτιαγμένο από κάσα και αίμα ζώων
* *Żymlok* (*Ζίμλοκ*) - όπως το κασάνκα αλλά αντί για κάσα, χρησιμοποιείται ψωμί (*żymła*)
* *Wodzionka*/*Brotsuppe* (*[[Βοντζιόνκα]]*/*[[Ψωμόσουπα]]*) - σούπα με σκόρδο και κύβους αποξηραμένου ψωμιού σίκαλης
* *Siemieniotka*/*Hanfsuppe* (*[[Σιεμιένοτκα]]*) - σούπα από σπόρους κάνναβης, ένα κύριο γεύμα την Παραμονή Χριστουγέννων
* *Knysza* (*[[Κνίσα]]*) - πίτα γεμιστή με κρέας και λάχανο
* *Moczka*/*Motschka*/*Lebkuchensauce*/*Polnische Sauce* (*[[Μότσκα]]*) - παραδοσιακό επιδόρπιο της Παραμονής Χριστουγέννων, τα κύρια συστατικά του είναι εκχύλισμα τζίντζερμπρεντ, ξηροί καρποί και αποξηραμένα φρούτα, κομπόστα φράουλας και αμύγδαλα.
* *Makówki*/*Mohnpielen* (*[[Μακούφκι]]*) - παραδοσιακό επιδόρπιο της Παραμονής Χριστουγέννων, βασισμένο σε αλεσμένους παπαρουνόσπορους, με σταφίδες, αμύγδαλα, ζαχαρωμένα φλούδες εσπεριδοειδών, μέλι, ζάχαρη και πουτίγκα, αρωματισμένο με ρούμι
* *Hauskyjza* (*[[Χαουσκίιζα]]*) - έντονα αρωματισμένο, σπιτικό τυρί με σπόρους κύμινου
* *Kopalnioki* (*[[Κοπαλνιόκι]]*) - σκληρές καραμέλες από ζάχαρη, λάδι γλυκάνισου και αποστάγματα από βάλσαμο, μέλισσα και μέντα. Το μαύρο χρώμα του προέρχεται από βαφή τροφίμων από κάρβουνο.
* *Streuselkuchen*/*Kołocz śląski* (*[[Στρόιζελκουχεν]]*) - φτιαγμένο από ζύμη μαγιάς, καλυμμένο με γλυκά ψίχουλα
* *Liegnitzer Bombe* - μικρά κέικ τζίντζερμπρεντ καλυμμένα με σοκολάτα, γεμιστά με αμυγδαλόπαστα και φρούτα ή ξηρούς καρπούς, ιστορικά μια σπεσιαλιτέ της Λεγκνίτσα

## Παραπομπές



Κατηγορία:Πολωνική κουζίνα
Κατηγορία:Γερμανική κουζίνα
Cloetta

Η παρούσα σελίδα, είναι σελίδα αποσαφήνισης για την ονομασία **Κλοέττα (Cloetta)**  και μπορεί να αναφέρεται στη:

* Cloetta (εταιρεία), σουηδική εταιρεία παραγωγής σοκολάτας και γλυκών

**Cloetta** είναι οικογενειακό όνομα για τα ακόλουθα άτομα:

* Arnold Leonhard Cloetta (1828-1890), παθολόγος και φαρμακολόγος
* Max Cloëtta (1868–1940), Ελβετός φαρμακολόγος
* Wilhelm Cloetta (1857–1911), Ελβετός ρομανιστής
Plopp

δεξιά|μικρογραφία|200x200εσ| Μια μπάρα Plopp.
Η **Plopp** είναι ράβδος σοκολάτας που παρασκευάζεται από τη σουηδική εταιρεία Cloetta (Κλοέττα). Είναι σοκολάτα γάλακτος με γέμιση καραμέλας. Πάνω από το 95% πωλούνται στη Σουηδία.

## Ιστορία

Η ράβδος Plopp δημιουργήθηκε το 1949 και ήταν αρχικά μικρότερη σε μέγεθος. Μια μεγαλύτερη έκδοση κυκλοφόρησε το 1974, και έπειτα ακολούθησαν πολλές διαφορετικές εκδόσεις. 

Η Plopp Λακρίτς (γλυκόριζα) κυκλοφόρησε στις αρχές της δεκαετίας του 1980 μόνο στη Σουηδία, αλλά το 1999 για τον εορτασμό της 50ης της επετείου έγινε διαθέσιμη παγκοσμίως.

Πιο πρόσφατα κυκλοφόρησαν αρκετές νέες γεύσεις όπως: η Plopp Currant (μαύρο φραγκοστάφυλο) το 2004, Plopp Caffe Latte το 2006, Plopp Tutti Frutti το 2008 και Plopp Saltlakrits (αλμυρή γλυκόριζα) το 2009.

## Παραπομπές


## Εξωτερικοί σύνδεσμοι
* Επίσημος ιστότοπος  (στα Σουηδικά)

Κατηγορία:Ράβδοι σοκολάτας
Μιζέρια

Η **μιζέρια** (πολωνικά: *mizeria*) είναι πολωνική σαλάτα που αποτελείται από αγγούρια σε λεπτοκομμένες φέτες ή τριμμένα, συχνά με ξινή κρέμα ή κεφίρ, και σε ορισμένες περιπτώσεις με λάδι. Άλλα πιθανά συστατικά περιλαμβάνουν: κρεμμύδια, πιπέρι ή χυμό λεμονιού, ζάχαρη, άνηθο, σχοινόπρασο, μέντα ή μαϊντανό. Το πιάτο σερβίρεται συνήθως μαζί με ένα κυρίως πιάτο και είναι μια από τις πιο δημοφιλείς σαλάτες στην Πολωνία.

Η μιζέρια παρασκευάζεται παραδοσιακά επίσης στην ουγγρική-αμερικανική κοινότητα του Τολέδο του Οχάιο.

## Δείτε επίσης
* Πολωνική κουζίνα
* Τζατζίκι

## Παραπομπές


Κατηγορία:Πολωνική κουζίνα
Κατηγορία:Σαλάτες
Πολονέζ (σάλτσα)

Η **σάλτσα πολονέζ** (γαλλικά: *Sauce à la polonaise*), επίσης γνωστή ως **γαρνιτούρα πολωνικού στιλ**, είναι απλή χορτοφαγική σάλτσα με τη μορφή γαρνιτούρας, η οποία προέρχεται από την Πολωνία και έγινε δημοφιλής στη Γαλλία τον 18ο αιώνα. Η σάλτσα αποτελείται από λιωμένο βούτυρο, ψιλοκομμένα βραστά αυγά, ψίχουλα ψωμιού, αλάτι, χυμό λεμονιού και βότανα, όπως θυμάρι, βασιλικό και μαϊντανό. Περιχύνεται πάνω από μαγειρεμένα ή στον ατμό λαχανικά, κυρίως κουνουπίδια, σπαράγγια, φασόλια και μπρόκολο. Η σάλτσα δεν πρέπει να συγχέεται με τη  σάλτσα βελουτέ πολονέζ ή τη Μπολονέζ.

Η σάλτσα εισήχθη πιθανώς στους Γάλλους από τη γεννημένη στην Πολωνία βασίλισσα Μαρία Λεστσίνσκα, σύζυγο του Λουδοβίκου ΙΕ΄ της Γαλλίας. Μαζί με το χορό Πολονέζ, το πολωνικό κρεβάτι (*lit à la polonaise*) και τη ρόμπα Πολονέζ (φόρεμα) που κυριάρχησαν στις Βερσαλλίες, η σάλτσα είναι μια από τις πολιτιστικές κληρονομιές της Πολωνίας στη Γαλλία και παγκοσμίως.

Κάθε μέθοδος προετοιμασίας είναι μοναδική και εξαρτάται από τον σεφ ή τον μάγειρα. Η ποσότητα των συστατικών εξαρτάται επίσης από τον καταναλωτή. Οι παραλλαγές μπορεί να περιλαμβάνουν την προσθήκη χρένου, ξινής κρέμας, γιαουρτιού ή κεφίρ.

## Παραπομπές


Κατηγορία:Πολωνική κουζίνα
Κατηγορία:Γαλλικές σάλτσες
Κατηγορία:Διακοσμήσεις τροφίμων και ποτών
Λάρι Κινγκ

Ο **Λάρι Κινγκ** (αγγλ.: *Larry King*, 19 Νοεμβρίου 1933 – 23 Ιανουαρίου 2021) ήταν  Αμερικανός τηλεοπτικός παρουσιαστής και  ραδιοφωνικός παραγωγός, η δουλειά του οποίου έχει βραβευτεί με δύο Βραβεία Peabody, ένα Βραβεία Έμμυ και 10 βραβεία Cable ACE. Θεωρείται ως ο πιο επιτυχημένος παρουσιαστής στην αμερικανική τηλεόραση.

Ξεκίνησε ως τοπικός δημοσιογράφος ραδιοφώνου τις δεκαετίες του 1950 και 1960. Το 1978 ανέλαβε παρουσιαστής του *The Larry King Show*, ένα ολονύχτιο ραδιοφωνικό πρόγραμμα κλήσης σε εθνικό επίπεδο στο MBS. Από το 1985 έως το 2010 παρουσίαζε την βραδινή τηλεοπτική εκπομπή *Larry King Live* στο CNN. Από το 2012 έως το 2020 παρουσίαζε το *Larry King Now* στο Hulu και RT America. Συνέχισε με την παρουσίαση του *Politicking with Larry King*, ενός εβδομαδιαίου πολιτικού ταλκ σόου, το οποίο προβαλλόταν από δύο σταθμούς από το 2013.

Το 2019 υπέστη εγκεφαλικό επεισόδιο. Τον Αύγουστο του 2020, έχασε δύο από τα πέντε παιδιά του, και συγκεκριμένα τον γιο της πρώην συζύγου του, Άντι, 65 ετών, από καρδιακή προσβολή, και την κόρη του Σάια, 51 ετών, από καρκίνο του πνεύμονα. Πέθανε σε ηλικία 87 ετών, ενώ νοσηλευόταν σε νοσοκομείο του Λος Άντζελες με συμπτώματα κορωνοϊού.

## Παραπομπές


Κατηγορία:Αμερικανοί δημοσιογράφοι
Κατηγορία:Αμερικανοί τηλεπαρουσιαστές
Πλάκα Βόρειας Κυνουρίας Αρκαδίας

Η **Πλάκα** Βόρειας Κυνουρίας είναι μικρός ημιορεινός οικισμός στην Πελοπόννησο και την Περιφερειακή Ενότητα Αρκαδίας, ο οποίος βρίσκεται στα όρια της Βόρειας Κυνουρίας με την Περιφερειακή Ενότητα Αργολίδας, δυτικά του Άστρους και κοντά στο Ξηροπήγαδο Αρκαδίας. Ως ξεχωριστός οικισμός αναφέρεται για πρώτη φορά το 1981 να απογράφεται στην κοινότητα Ξηροπήγαδου. Σύμφωνα με το σχέδιο Καλλικράτης μαζί με το Ξηροπήγαδο, τα Λιμανάκια, τη Μεταμόρφωση, τα Λιλέικα και το Χάνι Γκρίγκου αποτελούν την τοπική κοινότητα Ξηροπήγαδου που ανήκει στο Δήμο Βόρειας Κυνουρίας και σύμφωνα με την απογραφή του 2011 απογράφονται 7 κάτοικοι.

## Σημείωση
Στο δήμο Νότιας Κυνουρίας και κοντά στο Λεωνίδιο αναφέρεται η τοποθεσία Πλάκα που πρόκειται για το λιμάνι και παραλία της κωμόπολης. Στο δήμο Μεγαλόπολης και κοντά στην κωμόπολη υπάρχει ο συνώνυμος οικισμός Πλάκα.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Δροσιά Κάβουρα

Η **Δροσιά Κάβουρα** ήταν Χιώτισσα αγωνίστρια της επανάστασης του 1821. 

## Βιογραφία
Η Δροσιά ήταν κόρη του ιερέα Αντωνίου Μηνά ή Ροβύθη και σύζυγος του Ηλία Κάβουρα. Το 1822 στη Σφαγή της Χίου η Δροσιά μαζί με την οικογένεια της κατάφεραν να ξεφύγουν από τους Τούρκους και τις σφαγές και να πάνε στα Ψαρά όπου κι εγκαταστάθηκαν. Το 1824 στην Καταστροφή των Ψαρών πιάστηκε αιχμάλωτη μαζί με τη μητέρα της, μάλιστα την περίοδο αυτή βρισκόταν σε εγκυμοσύνη. Η Δροσιά πουλήθηκε σκλάβα στη Σμύρνη εγκαταστάθηκε στο σπίτι ενός Καδή στο Νυμφαίο, εν τω μεταξύ είχε γεννήσει κορίτσι. Ο παπάς μετά από τρία χρόνια και από πολλές περιπέτειες βρίσκει κι εξαγοράζει την παπαδιά κι έπειτα βρίσκει και τη Δροσιά που την εξαγοράζει για 1000 γρόσια κι έναν αγιασμό.

Σχετικά με τον αγιασμό, παρόλο που ο Καδής ήταν μουσουλμάνος τον δέχτηκε και τον έδωσε στη γυναίκα του που ήταν παράλυτη και θεραπεύτηκε. Τότε ο Καδής απελευθέρωσε χωρίς τα χρήματα τη Δροσιά με την κόρη της και της έδωσε τα λείψανα των Αγίων Αναργύρων που είχαν αρπάξει οι Τούρκοι.
 
## Παραπομπές


Κατηγορία:Αγωνίστριες του 1821
Κον-λα-Γκραν-Βιλ

Το **Κον-λα-Γκραν-Βιλ** (γαλλικά: *Comps-la-Grand-Ville*, οξιτανικά: *La Grand Vila*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Γκρανβιλουά (γαλλικά: *Grandvillois*).

## Παραπομπές


Κατηγορία:Κοινότητες του Αβερόν
Ρωσικό Πρωτάθλημα Στίβου

Το **Ρωσικό Πρωτάθλημα Στίβου** () είναι το εθνικό πρωτάθλημα στίβου της Ρωσίας το οποίο διοργανώνεται ετησίως από τη Ρωσική Ομοσπονδία Στίβου (ВФЛА).

Το πρώτο Ρωσικό πρωτάθλημα στίβου πραγματοποιήθηκε στην Αγία Πετρούπολη το 1908. Το πρωτάθλημα διεξήχθη εννέα φορές κατά τη διάρκεια της Ρωσικής Αυτοκρατορίας έως το 1916, που σταμάτησε ως αποτέλεσμα της Οκτωβριανής Επανάστασης και αντικαταστάθηκε το 1920 με την έναρξη του Πρωταθλήματος Στίβου της Σοβιετικής Ένωσης. Κατά τη διάρκεια αυτής της περιόδου, πραγματοποιήθηκαν περιστασιακά ξεχωριστά πρωταθλήματα για την Ρωσική ΣΟΣΔ (1922 και 1927), αν και ως επί το πλείστον τα Ρωσικά πρωταθλήματα συγχωνεύθηκαν με το μεγαλύτερο Σοβιετικό. Μετά τη διάλυση της Σοβιετικής Ένωσης το 1991, το Ρωσικό πρωτάθλημα ξεκίνησε εκ νέου, αρχής γενομένης από το 1992, μετά από ένα κοινό πρωτάθλημα στίβου της Κοινοπολιτείας Ανεξάρτητων Κρατών το 1992. Από το 1922 πραγματοποιούνται τα αγωνίσματα γυναικών.

## Παραπομπές


## Εξωτερικοί σύνδεσμοι
*Επίσημη ιστοσελίδα της Ρωσικής Ομοσπονδίας Στίβου

Κατηγορία:Στίβος στη Ρωσία
Κατηγορία:Ρωσικά Πρωταθλήματα Στίβου
Κοντόν-ντ'Ωμπράκ

Το **Κοντόν-ντ'Ωμπράκ** (γαλλικά: *Condom-d'Aubrac*, οξιτανικά: *Condom d'Aubrac*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Κοντομουά (γαλλικά: *Condomois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Λουλούδια Αρκαδίας

Τα **Λουλούδια** είναι ακατοίκητος ημιορεινός οικισμός στην Πελοπόννησο και την Περιφερειακή Ενότητα Αρκαδίας σε υψόμετρο 320 μέτρα. Βρίσκεται στη Βόρεια Κυνουρία προς τα όρια με την Περιφερειακή Ενότητα Αργολίδας σε απόσταση 13 χλμ. Β.-ΒΑ. από το Άστρος (έδρα του δήμου) και 26 χλμ. Α.-ΝΑ. από την Τρίπολη. Βόρεια είναι η Πλατάνα, ανατολικά τα Προσήλια, νότια περνά ο ποταμός Τάνος και νοτιότερα είναι ο Στόλος, δυτικά είναι η Αγία Σοφία. Οδικός κόμβος από παλιά, είναι γνωστός στην ευρύτερη περιοχή από το ερειπωμένο "χάνι Τσιμούρη".

Πολιτισμικά ανήκει στα Καστριτοχώρια της Κυνουρίας. Ως οικισμός αναφέρεται από το 1940 με την ονομασία *Κουμπίλα* να απογράφεται στην τότε κοινότητα Πλατάνας, ενώ το 1955 με το ΦΕΚ 54Α - 05/03/1955 μετονομάστηκε σε Λουλούδια. Σύμφωνα με το σχέδιο Καλλικράτης, μαζί την Πλατάνα αποτελούν την τοπική κοινότητα Πλατάνας, που ανήκει στο Δήμο Βόρειας Κυνουρίας και σύμφωνα με την απογραφή του 2011 δεν απογράφονται κάτοικοι.

Το 1937, σε φύλλο της εφημερίδας «Κυνουρία», κυκλοφόρησε άρθρο με τίτλο «ΤΟ ΟΡΝΙΟ ΤΗΣ ΚΟΥΜΠΙΛΑΣ», το οποίο πραγματευόταν έναν θρύλο με ένα αρπακτικό πτηνό της περιοχής, το οποίο -μεταξύ άλλων- πέταξε απρόσεκτα στα βράχια της περιοχής και συντρίφτηκε. Η έκφραση παραμένει γνωστή μέχρι της μέρες μας στην ευρύτερη περιοχή και σημαίνει τον απρόσεκτο άνθρωπο.

## Εξωτερικοί σύνδεσμοι
* Χάνι Τσιμούρη από τον ιστότοπο https://www.exploring-greece.gr/

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Εγκαταλελειμμένα χωριά της περιφερειακής ενότητας Αρκαδίας
Σατώ Λωριέ

Το **Σατώ Λωριέ** (γαλλικά: Fairmont Château Laurier) είναι ξενοδοχείο 61.000 τετραγωνικών μέτρων με 429 ξενώνες στον πυρήνα του κέντρου της πόλης Οττάβα του Οντάριο στον Καναδά, το οποίο βρίσκεται κοντά στη διασταύρωση της Οδού Ριντώ και του Σάσσεξ Ντράιβ έχοντας σχεδιαστεί σε Γαλλική Γοτθική Αναγεννησιακή τεχνοτροπία Σατωέσκ (Châteauesque) για να ταιριάζει με τα παρακείμενα κτίρια του Κοινοβουλίου. Το ξενοδοχείο βρίσκεται πάνω από τους υδατοφράκτες του Καναλιού Ριντώ και έχει θέα στον Ποταμό Οττάβα. Η κύρια τραπεζαρία (η Αίθουσα Λωριέ) έχει θέα στο Πάρκο Μέιτζορς Χιλ. Οι αίθουσες υποδοχής περιλαμβάνουν την Αίθουσα Adam Wedgewood-blue· την Αίθουσα Λωριέ που χαρακτηρίζεται από ρωμαϊκές στήλες· την αίθουσα χορού αυτοκρατορικής τεχνοτροπίας και το σαλόνι με διακόσμηση κρεμ και χρυσού γυψοκονιάματος. Το ξενοδοχείο χαρακτηρίστηκε εθνικός ιστορικός χώρος το 1980.
## Παραπομπές


Κατηγορία:Οντάριο
Κατηγορία:Ξενοδοχεία στον Καναδά
Κατάλογος τρεχόντων Κυβερνητών των Ηνωμένων Πολιτειών

μικρογραφία|369x369εσ|Ο χάρτης με τους τρέχοντες Κυβερνήτες ανά κόμμα:
Στις Ηνωμένες Πολιτείες, ο '''Κυβερνήτης''' (*Governor*), κατέχει διττό ρόλο, δηλαδή είναι αρχηγός της πολιτείας (ή εδάφους) και αρχηγός/ανώτατος αξιωματούχος της πολιτειακής (ή εδαφικής) εκτελεστικής αρχής (τοπικής κυβέρνησης). Υπάρχουν 50 Κυβερνήτες Πολιτειών (όσες και οι Πολιτείες των ΗΠΑ) και 5 Κυβερνήτες των Εδαφών των ΗΠΑ.  

Από τον Ιανουάριο του 2023, υπάρχουν 26 Ρεπουμπλικανοί και 24 Δημοκρατικοί Κυβερνήτες πολιτειών. Όσον αφορά τα Εδάφη, υπάρχουν 4 Δημοκρατικοί και 1 Ρεπουμπλικανός Κυβερνήτης. 

Επιπλέον στον κατάλογο, περιλαμβάνεται και η Δημοκρατική Δήμαρχος της Ομοσπονδιακής Περιφέρειας της Κολούμπια.   

## Κυβερνήτες Πολιτειών

## Κυβερνήτες Εδαφών

## Δήμαρχος της Περιφέρειας της Κολούμπια

## Δείτε ακόμα
* Κυβερνήτης (Ηνωμένες Πολιτείες)
*Κατάλογος πολιτειακών νομοθετικών σωμάτων των Ηνωμένων Πολιτειών
*Ηνωμένες Πολιτείες 
* Πολιτείες των ΗΠΑ 
* Κυβέρνηση των ΗΠΑ

## Παραπομπές και υποσημειώσεις
### Υποσημειώσεις


### Παραπομπές



Κατηγορία:Αξιωματούχοι
Κατηγορία:Πολιτική των Ηνωμένων Πολιτειών
__ΕΥΡΕΤΗΡΙΟ__
Τολτέκοι

Οι **Τολτέκοι** ήταν ένας προκολομβιανός πολιτισμός της Κεντρικής Αμερικής. Προερχόμενοι από τον βορρά οι **Τολτέκοι** ίδρυσαν την πόλη Τούλα , στην θέση του χωριού Μαμέχνι των Οτομί, το 856 μ.Χ (σύμφωνα με την δική τους χρονολογική μέτρηση).

## Ιστορία
Από το 900 έως το 1160 άνθισε στο Μεξικό ο πολιτισμός των Τολτέκων, ως συνεχιστών της κληρονομιάς που είχαν αφήσει οι Ολμέκοι, οι Μάγια και άλλοι αρχαίοι πολιτισμοί της κεντρικής Αμερικής. Οι Τολτέκοι έχτισαν μια εντυπωσιακή πρωτεύουσα με το όνομα Τουλά και μετέδωσαν την κληρονομιά τους σε μεταγενέστερους πολιτισμούς, κυρίως στους Αζτέκους, οι οποίοι αναφέρονταν στους Τολτέκους ως τους πνευματικούς και πολιτισμικούς προκατόχους τους και περιέγραψαν την κουλτούρα τους ως την επιτομή του πολιτισμού. Τον 11ο αιώνα ακμάζει λοιπόν ο καθαυτό πολιτισμός των Τολτέκων. Οι ανθρωποθυσίες γενικεύονται. Στα μνημεία, μακρές ζωοφόροι αναπαριστούν αετούς (ηλιακά - θεϊκά σύμβολα) και ιαγουάρους (σύμβολα του θεού Τεζκατλιπόκα) να θανατώνουν ανθρώπους και ζώα ως θυσία προς τους θεούς που συμβολίζουν.Τα ιερά τους είναι πλέον κτίσματα με ευρύχωρες αίθουσες και στοές όπου μπορούσαν να συγκεντρωθούν οι πολεμιστές εκτός από τους ιερείς.

## Ιστορία της έρευνας
[μικρογραφία|375x375εσ|[Χάρτης της αυτοκρατορίας των **Τολτέκων** όπως ήταν το 950 μ.Χ]]
-Μία από τις πρώτες ιστορικές αναφορές των Τολτέκων ήταν ο Δομινικανός φρουρός Diego Durán, ο οποίος ήταν πιο γνωστός ως ένας από τους πρώτους δυτικούς που μελέτησαν την ιστορία της Κεντρική Αμερική. Σήμερα το έργο του Durán εξακολουθεί να έχει σημασία για όσους μελετούν τις μεσοαμερικανικές κοινωνίες και με βάση τα ευρήματά του, ο Durán ισχυρίζεται ότι οι Τολτέκοι ήταν μαθητές του «Αρχιερέα Topiltzin». Ο Topiltzin και οι μαθητές του λέγεται ότι κήρυξαν και έκαναν θαύματα. Αυτό το οποίο επίσης λέει ο Ντουράν, «σημαίνει Δάσκαλοι ή Άνδρες Σοφοί σε Κάποια Τέχνη». Ο Ντουράν εικάζει ότι αυτή η Τοπιλζίνη ίσως ήταν ο Θωμάς ο Απόστολος που στάλθηκε για να κηρύξει το Χριστιανικό Ευαγγέλιο μεταξύ των «Ινδών», αν και δεν παρέχει τίποτα περισσότερο από περιστασιακές ενδείξεις οποιασδήποτε επαφής μεταξύ των ημισφαιρίων.

## Παραπομπές


## Άλλοι πολιτισμοί της Αμερικής

Κατηγορία:Πολιτισμοί
Κατηγορία:Προκολομβιανοί πολιτισμοί της Κεντρικής Αμερικής
Κατηγορία:Προκολομβιανοί πολιτισμοί
__ΜΕΠΠ__
__ΕΥΡΕΤΗΡΙΟ__
Ρολάκια ρέγγας

Τα **ρολάκια ρέγγας** είναι φιλέτα παστής ρέγγας, τυλιγμένα σε κυλινδρικό σχήμα, συχνά γύρω από μια γευστική γέμιση.

## Παρουσίαση
[μικρογραφία| Ρολάκια ρέγγας σε τραπέζι της [Παραμονή Χριστουγέννων|Παραμονής Χριστουγέννων. Οι ρέγγες είναι σημαντικές στην πολωνική Βιγκίλια.]]
Η γέμιση αποτελείται συνήθως από κρεμμύδι, φέτες από αγγουράκι τουρσί ή λαδί με πιπεριά πιμιέντο. Τα ρολάκια ρέγγας συχνά σουβλίζονται με οδοντογλυφίδες.

Τα ρολάκια ρέγγας αγοράζονται συνήθως έτοιμα για κατανάλωση, σε βάζα ή δοχεία. Η άλμη αποτελείται επιπλέον από νερό, λευκό ξύδι και αλάτι. Μπορεί επίσης να περιέχει ζάχαρη ή άλλους γλυκαντικούς παράγοντες, δακτυλίους κρεμμυδιού, πιπεριά και σπόρους μουστάρδας. Τα ρολάκια μπορούν να καταναλωθούν κρύα, χωρίς ξετύλιγμα ή πάνω σε ψωμί. Αφού ανοιχτεί το βάζο, συνήθως διατηρούνται για δύο έως τρεις εβδομάδες εάν διατηρηθούν δροσερά ή σε ψυγείο. Μερικές φορές τα ρολάκια ρέγγας σερβίρονται με λάμπσκαους.

## Προέλευση
Οι παστές ρέγγες αποτελούν βασικό στοιχείο στη Βόρεια Ευρώπη από τη Μεσαιωνική εποχή, αποτελώντας έναν τρόπο αποθήκευσης και μεταφοράς ψαριών, ιδιαίτερα απαραίτητο σε περιόδους χωρίς κρέας όπως η Σαρακοστή. Οι ρέγγες θα ετοιμάζονταν και στη συνέχεια συσκευάζονταν σε βαρέλια για αποθήκευση ή μεταφορά.

Τα ρολάκια ρέγγας έγιναν δημοφιλή σε όλη τη Γερμανία κατά τη διάρκεια της περιόδου Μπίντερμαϊερ στις αρχές του 19ου αιώνα και ήταν γνωστά ως μια ιδιαίτερη σπεσιαλιτέ του Βερολίνου, όπως το παρόμοιο πιάτο *Bismarckhering*. Ένας σημαντικός παράγοντας στη δημοτικότητά τους ήταν η ανάπτυξη του σιδηροδρομικού δικτύου μεγάλης εμβέλειας, το οποίο επέτρεψε τη μεταφορά ρέγγας από τη Βόρεια και τη Βαλτική θάλασσα στην ενδοχώρα. Το ψάρι γινόταν τουρσί για να διατηρήσει και μεταφερόταν σε ξύλινα βαρέλια. Σε παμπ στο Παλιό Βερολίνο, ήταν συνηθισμένο να υπάρχουν πολυόροφες γυάλινες θήκες γνωστές ως *Hungerturm* («Πύργος Πείνας») στο μπαρ για να παρουσιάζουν έτοιμα προς κατανάλωση πιάτα όπως ψωμί λαρδιού, αλατισμένα αυγά, κεφτεδάκια, μέτβουρστ και φυσικά ρολάκια ρέγγας. Σήμερα τα ρολάκια ρέγγας συνήθως χρησιμοποιούνται ως μέρος του γερμανικού *Katerfrühstück* («πρωινό του χάνγκοβερ») το οποίο πιστεύεται ότι αποκαθιστά μερικούς ηλεκτρολύτες.

## Διανομή
Τα ρολάκια ρέγγας τρώγονται στην Ευρώπη και τη Νότια Αμερική, καθώς και σε περιοχές των Ηνωμένων Πολιτειών και του Καναδά. Στην Τσεχία και τη Σλοβακία, τα ρολάκια ρέγγας (zavináč) είναι τόσο γνωστά, που το όνομα τους έχει δοθεί ως όνομα για το σύμβολο @.

## Δείτε επίσης
* Μάχη των Ρέγγων - Μια μάχη κατά τη διάρκεια του Εκατονταετούς Πολέμου
* Μπράτχερινγκ - Γερμανικό παραδοσιακό πιάτο

## Παραπομπές


Κατηγορία:Γερμανική κουζίνα
Κατηγορία:Λιθουανική κουζίνα
Κατηγορία:Πολωνική κουζίνα
Κατηγορία:Σκωτσέζικη κουζίνα
Κατηγορία:Πιάτα ρέγγας
Κατηγορία:Νηστίσιμα τρόφιμα
Δυνάμεις από απόσταση

Στην φυσική, **δυνάμεις από απόσταση** αποκαλούνται οι δυνάμεις που ασκούνται μεταξύ σωμάτων τα οποία δεν βρίσκονται σε επαφή. Τέτοιες δυνάμεις ασκούνται μεταξύ σωμάτων που είναι ηλεκτρικά φορτισμένα, οι δυνάμεις που ασκούνται μεταξύ μαγνητών και οι δυνάμεις βαρύτητας.

Τέτοιες δυνάμεις είναι για παράδειγμα η βαρυτική δύναμη που ασκείται από τη γη σε σώματα που δεν βρίσκονται στην επιφάνεια της, η δύναμη που ασκείται από τον ήλιο στην γη, οι ηλεκτρικές και οι μαγνητικές δυνάμεις. Στην επίλυση ασκήσεων φυσικής είναι αναγκαία η σημείωση των δυνάμεων που ασκούνται στο σώμα. Αυτό διευκολύνει τον προσδιορισμό τους.
Το βάρος από μόνο του δεν είναι δύναμη,αλλά μια μονάδα που χρησιμοποιείται για την μέτρηση της βαρυτικής έλξης ενός αντικειμένου από δύναμης όπως η βαρύτητα ή οι ηλεκτρικές και μαγνητικές δυνάμεις 

Κατηγορία:Φυσική
Μεταμόρφωση Αρκαδίας

Η **Μεταμόρφωση** είναι μικρός παραθαλάσσιος οικισμός στην Πελοπόννησο και την Περιφερειακή Ενότητα Αρκαδίας, ο οποίος βρίσκεται στα όρια της Βόρειας Κυνουρίας με την Περιφερειακή Ενότητα Αργολίδας. Απέχει 13 χλμ. Β. του Άστρους, 50 χλμ. Α. της Τρίπολης και 20 χλμ. Ν. του Άργους. Είναι κτισμένος στα παράλια του Αργολικού κόλπου και θεωρείται συνοικισμός του Ξηροπήγαδου (περίπου 3 χλμ. στα βόρεια). Είναι γνωστός από την παραλία του, που ονομάζεται "παραλία Βίλες" λόγω των εκεί εξοχικών ή "παραλία πεταλούδα" επειδή σε αυτήν παλιότερα έβρισκαν καταφύγιο πολύχρωμες πεταλούδες. Ως ξεχωριστός οικισμός αναφέρεται για πρώτη φορά το 1981 να απογράφεται στην κοινότητα Ξηροπήγαδου. Σύμφωνα με το σχέδιο Καλλικράτης μαζί με το Ξηροπήγαδο, τα Λιμανάκια, την Πλάκα, τα Λιλέικα και το Χάνι Γκρίγκου αποτελούν την τοπική κοινότητα Ξηροπήγαδου που ανήκει στο Δήμο Βόρειας Κυνουρίας. Σύμφωνα με την απογραφή του 2011 απογράφονται 4 κάτοικοι.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Ζερμαίν Ντυλάκ

Η **Ζερμαίν Ντυλάκ** (γαλλικά: Germaine Dulac), (1882 - 1942) ήταν Γαλλίδα σκηνοθέτρια, θεωρητικός κινηματογράφου, δημοσιογράφος και κριτικός. 

## Βιογραφία
Η Ζερμαίν Ντυλάκ **γ**εννήθηκε στην Αμιένη στις 17 Νοεμβρίου 1882. Το πατρικό της όνομα ήταν Σαρλότ Ελιζαμπέτ Ζερμαίν Σαισέ-Σνάιντερ και μετακόμισε στο Παρίσι σε παιδική ηλικία. Λίγα χρόνια μετά το γάμο της το 1905 με τον μηχανικό-μυθιστοριογράφο Αλμπέρ Ντυλάκ, ξεκίνησε δημοσιογραφική καριέρα. Ως μία από τις κορυφαίες ριζοσπάστριες φεμινίστριες της εποχής της, ήταν συντάκτης του περιοδικού *La Française*, οργάνου του γαλλικού κινήματος υπέρ της ψηφοφορίας των γυναικών. Σύντομα ενδιαφέρθηκε για τον κινηματογράφο ως μορφή τέχνης. Το 1915, με τη βοήθεια του συζύγου της ίδρυσε μια μικρή εταιρεία παραγωγής, τη Delia Film, και σκηνοθέτησε μερικά εμπορικά έργα πριν στραφεί προς τον αβαντγκάρντ κινηματογράφο με την ομάδα των ιμπρεσιονιστών σκηνοθετών μαζί με τους Αμπέλ Γκανς, Λουί Ντελύκ, Μαρσέλ Λ'Ερμπιέ και Ζαν Επστάιν. Χρονολογικά, ήταν η δεύτερη γυναίκα σκηνοθέτις του γαλλικού κινηματογράφου, μετά την Αλίς Γκι, σύγχρονη του Ζωρζ Μελιές. 

Η πιο γνωστή χαρακτηριστική ταινία της σήμερα είναι η ιμπρεσιονιστική *La Souriante Madame Beudet (Η χαμογελαστή κυρία Μπεντέ*, 1922/23) και για το σουρεαλιστικό πείραμά της *La Coquille et le Clergyman* (*Το κοχύλι και ο κληρικός*, 1928). Στις ταινίες της, καθώς και στο θεωρητικό έργο της, ο στόχος της ήταν ο «αγνός» κινηματογράφος, απαλλαγμένος από οποιαδήποτε επιρροή από τη λογοτεχνία, το θέατρο ή τις άλλες εικαστικές τέχνες.

Μετά την έλευση του ηχητικού κινηματογράφου από τη δεκαετία του 1930, η σκηνοθετική καριέρα της άρχισε να φθίνει και πέρασε την τελευταία δεκαετία της ζωής της εργαζόμενη σε ειδησεογραφικά δελτία για τις εταιρείες των Σαρλ Πατέ και Λεόν Γκωμόν.

Πέθανε στις 20 Ιουλίου 1942 στο Παρίσι.

## Παραπομπές


## Εξωτερικοί σύνδεσμοι
* 

Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Κατηγορία:Σκηνοθέτες βωβών ταινιών
Σκάρκος

Ο **Σκάρκος** είναι οικισμός της πρώιμης Εποχής του Χαλκού στο νησί της Ίου στην Ελλάδα. Λόγω της καλά διατηρημένης κατάστασής του, ο Σκάρκος είναι ένας από τους σημαντικότερους προϊστορικούς χώρους στο Αιγαίο και ιδιαίτερα στις Κυκλάδες .  

## Γεωγραφία
Η Ίος, με ένα από τα πιο προστατευμένα φυσικά λιμάνια των Κυκλάδων, βρίσκεται στο σταυροδρόμι των κυκλαδίτικων θαλάσσιων διαδρομών. Ο οικισμός του Σκάρκου βρίσκεται σε έναν λόφο στη μέση της δυτικής πλευράς της Ίου, κοντά στις πιο εύφορες πεδιάδες του νησιού και στο λιμάνι του.

## Ανασκαφές
Ο Σκάρκος ανασκάφηκε συστηματικά κατά τα έτη 1984-1997. Οι ανασκαφές πραγματοποιήθηκαν στη βόρεια και ανατολική πλευρά του λόφου. Έφεραν στο φως έναν σημαντικό πρώιμο κυκλαδίτικο οικισμό (μέσα 3ης χιλιετίας π.Χ.) σε εξαιρετικά καλή κατάσταση διατήρησης (διώροφα κτίρια, τοίχοι ύψους τεσσάρων μέτρων) και ένα υπερκείμενο νεκροταφείο στα τέλη της μέσης / πρώιμης ύστερης εποχής του Χαλκού (μέσα 2ης χιλιετίας π.Χ.). Ο οικισμός καλύπτει έκταση 1,1 εκταρίων και είναι ο μεγαλύτερος και καλύτερα διατηρημένος χώρος του πολιτισμού Κέρου-Σύρου, που υπολογίζεται ότι φιλοξενούσε 200 έως 300 άτομα. 

## Αρχιτεκτονική
thumb|δεξιά|250εσ|Ο κεντρικός δρόμος του Σκάρκου.
Ο Σκάρκος είναι χτισμένος σε επίπεδα που ακολουθούν το φυσικό ανάγλυφο του λόφου. Τα ορθογώνια, πετρόκτιστα κτίρια κατοικιών αποτελούνται από ισόγειο, 1ο όροφο και κλειστή αυλή. Τα διάφορα μεγέθη τους αποκαλύπτουν κοινωνική διαφοροποίηση στην κοινότητα. Αποκαλύφθηκαν επίσης δρόμοι πλάτους μεταξύ ενός και δύο μέτρων  και δημόσιοι χώροι. Οι τοίχοι διατηρούνται σε ύψος από τρία έως τέσσερα μέτρα.  Το πολεοδομικό σύστημα του Σκάρκου είναι συγκρίσιμο με αυτό της Πολιόχνης στη Λήμνο από τις αρχές της 3ης χιλιετίας π.Χ. Αρχαιολογικά στοιχεία δείχνουν ότι το ισόγειο χρησιμοποιήθηκε για την προετοιμασία φαγητού ενώ ο πρώτος όροφος χρησίμευε ως σαλόνι, χώρος αποθήκευσης κεραμικών και άλλων αγαθών και περιστασιακά ως εργαστήριο.

## Ευρήματα
Οι ανασκαφές έχουν ανακαλύψει πολλά μικρά αντικείμενα όπως μαρμάρινα ειδώλια, είδη οψιδιανού, σφραγίδες, κεραμικά, μαρμάρινα και πέτρινα αγγεία, εργαλεία, οστά ζώων και κοχύλια.  Πολλοί πίθοι ύψους 1 έως 1,30 μέτρων χρησιμοποιήθηκαν για την αποθήκευση γεωργικών αγαθών. Μικρότεροι αμφορείς χρησιμοποιήθηκαν για τη μεταφορά υγρών. Πήλινες σφραγίδες σε κεραμική δείχνουν τον έλεγχο της γεωργικής παραγωγής και την οργάνωση της διανομής αγαθών. Αρκετά από αυτά τα ευρήματα εκτίθενται τώρα στο αρχαιολογικό μουσείο της Χώρας.

## Διατήρηση
Ο χώρος του Σκάρκου έγινε προσβάσιμος στο κοινό μετά από εκτεταμένες εργασίες συντήρησης μεταξύ 2002 - 2007. Το έργο απονεμήθηκε το Βραβείο Πολιτιστικής Κληρονομιάς της ΕΕ το 2008 / κορυφαίο βραβείο Europa Nostra για τη διατήρηση, για την *εξαιρετική ποιότητα των εργασιών συντήρησης και, πάνω από όλα, τον ελάχιστο και εξαιρετικά ευαίσθητο χαρακτήρα των παρεμβάσεων, χωρίς επιζήμιο αντίκτυπο σε ένα μοναδικό τοπίο*.

## Δείτε επίσης

*
* Φυλακοπή
* Πολιόχνη
* 

## Παραπομπές


## Εξωτερικοί σύνδεσμοι
* 

Κατηγορία:Κυκλαδικός πολιτισμός
Κατηγορία:Αρχαιολογικοί τόποι στην Ίο
Φονταμάντ

Το **Φονταμάντ** (γαλλικά: *Fondamente*, οξιτανικά: *Fondamenta*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Φονταμαντουά (γαλλικά: *Fondamentois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Λ'Οσπιταλέ-ντυ-Λαρζάκ

Το **Λ'Οσπιταλέ-ντυ-Λαρζάκ** (γαλλικά: *L'Hospitalet-du-Larzac*, οξιτανικά: *L'Espitalet de Larzac*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Οσπιταλεταίν (γαλλικά: *Hospitaletains*).

## Παραπομπές


Κατηγορία:Κοινότητες του Αβερόν
Φρανσουά Μιγκώ

Ο **Φρανσουά Μιγκώ** (Λε Μαν 4 Δεκεμβρίου 1944 - Λε Μαν 29 Ιανουαρίου 2012) ήταν Γάλλος οδηγός αγώνων. 

Στη Φόρμουλα 1 εντάχθηκε το 1972, το 1973 έμεινε εκτός, επανήλθε το 1974 και αποχώρησε οριστικά το 1975. Πήρε μέρος σε 16 Γκραν Πρι απ' τα οποία ξεκίνησε κανονικά στα 13. Πρώτο ήταν το Ισπανικό Γκραν Πρι του 1972 και τελευταίο το Γαλλικό Γκραν Πρι του 1975. Δεν κατάφερε να σημειώσει κάποιο αξιόλογο αποτέλεσμα.

Πέθανε σε ηλικία 67 μόλις ετών χτυπημένος απ' τον καρκίνο.

## Παραπομπές


Κατηγορία:Γάλλοι οδηγοί της Φόρμουλα 1
Ναφθενικό οξύ

Το **ναφθενικό οξύ**, ή ορθότερα τα ναφθενικά οξέα (αγγλ. *Naphthenic acids*) είναι μείγματα καρβοξυλικών οξέων του κυκλοπεντανίου και του κυκλοεξανίου, με μοριακά βάρη από 120 έως 700. Το βασικό κλάσμα τέτοιων ενώσεων είναι τα καρβοξυλικά οξέα, με σκελετό άνθρακα από 9 έως 20 άτομα άνθρακα. Η έρευνα έχει δείξει ότι τα ναφθενικά οξέα είναι κυκλοαλιφατικά καρβοξυλικά οξέα, με 10-16 άτομα άνθρακα. Πολύ σπανιότατα, βρέθηκαν οξέα έως και 50 άτομα άνθρακα σε βαρέα έλαια.

Η ονομασία πηγάζει από την αρχαία ελληνική λέξη, *ναφθένιο*, κυκλοαλιφατική αλλά μη αρωματική ένωση, συνηθισμένη λέξη για την ταξινόμηση των υδρογονανθράκων. Συνήθως, το ναφθενικό οξύ απαντάται σε όλα τα καρβοξυλικά οξέα που υπάρχουν στα προϊόντα του πετρελαίου, ήτοι, τις κυκλικές, ακυκλικές και αρωματικές ενώσεις, ή/και στα καρβοξυλικά εκείνα οξέα που συμπεριέχουν μικρά κλάσματα του αζώτου (N2) και του θείου (S). Ορισμένα τέτοια οξέα περιέχουν ποικίλους συνδυασμούς και αλιφατικών και αρωματικών οξέων.

## Απομάκρυνση από τα πετρελαιοειδή
Το ναφθενικό οξύ απομακρύνεται οπωσδήποτε από τις πετρελαϊκές ενώσεις. 

## Χρήσεις
Τα ναφθενικά είναι άλατα οξέων, παρόμοια με τα αντίστοιχα οξικά. Τα ναφθενικά, όπως τα ναφθενικά οξέα στο πετρέλαιο, είναι ιδιαίτερα διαλυτά σε οργανικά μέσα, κάποια είναι διαλυτά και στο νερό. Χρησιμοποιούνται στη βιομηχανία για την παραγωγή χρήσιμων χημικών προϊόντων λ.χ., συνθετικά απορρυπαντικά, λιπαντικά, αναστολείς διάβρωσης, και πρόσθετα σε καύσιμα και λιπαντικά. Στις ΗΠΑ, τα ναφθενικά (με τη μορφή του ναφθενικού χαλκού) έχουν πολύ μεγάλη εφαρμογή σε συντηρητικά ξύλου, εντομοκτόνα, μυκητοκτόνα, και ακαρεοκτόνα.

## Παραπομπές


Κατηγορία:Καρβονικά οξέα
Κατηγορία:Προϊόντα του πετρελαίου
Μπεντονίτης

μικρογραφία|Μπεντονίτης
Οι **μπεντονίτες** είναι άργιλοι που αποτελούνται κυρίως από σμεκτίτη, ανεξάρτητα από το μηχανισμό γένεσης. Οι ιδιότητες των μπεντονιτών υπαγορεύονται από το σμεκτίτη

Οι μπεντονίτες βρίσκουν πολλές βιομηχανικές εφαρμογές.

Γι’ αυτό το λόγο παράγονται και συνθετικοί σμεκτίτες από τη βιομηχανία. 

Τα τελευταία χρόνια οι σμεκτίτες βρίσκουν εφαρμογές στην παραγωγή νανοσύνθετων υλικών. 

Πώς απαντούν στη φύση;

* Σχηματίζουν στρώματα ποικίλου πάχους (στρωματοειδή κοιτάσματα).

* Σχηματίζουν στρωματοκαθοριζόμενα κοιτάσματα που συχνά είναι σύνθετα.

* Σχηματίζουν κοιτάσματα ακανόνιστου σχήματος γύρω από δομικά συστατικά όπως ρήγματα. Σε αυτή την περίπτωση συχνά παρατηρούνται συγκεντρικές δομές.

Κατηγορία:Ορυκτά του πυριτίου
Φούντωμα Αρκαδίας

Το **Φούντωμα** είναι ορεινό χωριό στην Πελοπόννησο και την Περιφερειακή Ενότητα Αρκαδίας με υψόμετρο 520 μέτρα σε λοφώδη περιοχή κατάφυτη από ελιές. Βρίσκεται στη Βόρεια Κυνουρία, σε απόσταση 21 χλμ. Δ. από το Άστρος (μέσω Προσήλια) και 33 χλμ. ΝΑ. από την Τρίπολη. Δυτικά είναι το χωριό Στόλος και πιο πέρα περνάει ο χείμαρρος Περδικόρεμα. Ως οικισμός αναφέρεται επίσημα από το 1908 στο ΦΕΚ 28Α - 08/02/1908 να προσαρτάται στον τότε δήμο Τανίας. Σύμφωνα με το σχέδιο Καλλικράτης μαζί με τον Στόλο αποτελούν την τοπική κοινότητα Στόλου που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 30 κατοίκους.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Τζέι Ρόμπερτ Πρίτσκερ

Ο **Τζέι Ρόμπερτ Πρίτσκερ** (αγγλικά: *Jay Robert "JB" Pritzker*, 19 Ιανουαρίου 1965), είναι Αμερικανός επιχειρηματίας, φιλάνθρωπος και πολιτικός, ο οποίος υπηρετεί ως 43ος Κυβερνήτης του Ιλινόι από τον Ιανουάριο του 2019. Είναι μέλος του Δημοκρατικού Κόμματος. 

Είναι ιδιοκτήτης δικής του επιχείρησης στο Σικάγο, συνιδρυτής του Ομίλου Pritzker και μέλος της οικογένειας Pritzker που κατέχει την πολυεθνική αλυσίδα ξενοδοχείων Hyatt. Η προσωπική του περιουσία εκτιμάται στα 3,6 δισεκατομμύρια δολάρια.

Ο Πρίτσκερ, έλαβε το χρίσμα του Δημοκρατικού Κόμματος στις Κυβερνητικές εκλογές του 2018 στο Ιλινόι, νικώντας τον εν ενεργεία Ρεπουμπλικανό Κυβερνήτη Μπρους Ράουνερ, με ποσοστό 54.5% έναντι 38.8% του Ράουνερ.

## Βιογραφία
Ο Πρίτσκερ, γεννήθηκε τον Ιανουάριο του 1965 και μεγάλωσε στο Άθερτον της Καλιφόρνιας, και είναι γιός του επιχειρηματία Ντόναλντ Πρίτσκερ και της Σου Σάντελ. 

Αποφοίτησε το Λύκειο "Milton Academy" στο Μίλτον της Μασαχουσέτης το 1982. Σπούδασε Πολιτικές Επιστήμες και Κυβερνητικές Σπουδές, στο Πανεπιστήμιο Ντιουκ λαμβάνοντας πτυχίο (BA) το 1987. Στη συνέχεια, σπούδασε Νομική στο Πανεπιστήμιο Νορθουέστερν, λαμβάνοντας πτυχίο (JD) το 1993. 

Αφού ολοκλήρωσε την πρακτική του άσκηση ως δικηγόρος, εγγράφηκε στον Δικηγορικό Σύλλογο της πολιτείας του Ιλινόι και στον Δικηγορικό Σύλλογο του Σικάγου. 

## Δείτε ακόμα
* Κατάλογος τρεχόντων Κυβερνητών των ΗΠΑ 
* Ιλινόι 
* Βραβείο Πρίτσκερ

## Παραπομπές


__ΕΥΡΕΤΗΡΙΟ__

Κατηγορία:Κυβερνήτες του Ιλινόι
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοεβραίοι
Κατηγορία:Αμερικανοί πολιτικοί
Κατηγορία:Αμερικανοί επιχειρηματίες
Κατηγορία:Αμερικανοί δικηγόροι
Σρίλα Πραμπουπάντα

Ο **Αμπάι Τσαραναραβίντα Μπακτιβεντάντα Σουάμι** **Πραμπουπάντα** (γεν. 1 Σεπτεμβρίου 1896 στην Καλκούτα - 14 Νοεμβρίου 1977 στο Βρινταβάν), γνωστός και ως **Σρίλα Πραμπουπάντα** είναι Ινδός πνευματικός δάσκαλος που μετέφρασε αρχαία ινδικά κείμενα από τα σανσκριτικά στα αγγλικά και μετέδωσε την συνείδηση του Κρίσνα σε όλο τον κόσμο. Είναι ιεραπόστολος του Κυρίου Κρίσνα και εισήγαγε το ψαλσιμο του Χάρε Κρίσνα μάντρα στα δυτικά έθνη, ξεκινώντας από τις Ηνωμένες Πολιτείες της Αμερικής, και ύστερα σε όλο τον κόσμο.

Μέσα σε λίγα χρόνια ξεκίνησε εκατοντάδες κέντρα, σχολεία, εστιατόρια, κέντρα εκπαίδευσης, μετέφρασε και βιβλία μέχρι την τελευταία του πνοή. 

Βίντεο διαθέσιμο στο ίντερνετ. 

Το ψαλσιμο του Χάρε Κρίσνα μάντρα μπορεί να γίνει από οποιοδήποτε άτομο, είναι διαθέσιμο για όλους.

Χαρε Κρίσνα Χάρε Κρίσνα Κρίσνα Κρίσνα Χαρε Χαρε 

Χαρε Ράμα Χαρε Ράμα Ράμα Ράμα Χαρε Χαρε 

## Μέσα σε Παραπομπές


Κατηγορία:Ινδοί συγγραφείς
Κατηγορία:Ινδοί φιλόσοφοι
Πρωτάθλημα Στίβου Ισραήλ

Το **Πρωτάθλημα Στίβου Ισραήλ** () είναι το εθνικό πρωτάθλημα στίβου του Ισραήλ το οποίο διοργανώνεται ετησίως από την Ομοσπονδία Στίβου Ισραήλ (IAA).

Το πρώτο πρωτάθλημα στίβου της Γης του Ισραήλ για άνδρες πραγματοποιήθηκε στην Ιερουσαλήμ μεταξύ 29 και 30 Νοεμβρίου του 1935. Ένα μήνα αργότερα, το πρώτο πρωτάθλημα για γυναίκες έλαβε χώρα στο Τελ Αβίβ στις 28 Δεκεμβρίου. Το πρωτάθλημα του 1948 διεξήχθη στο Τελ Αβίβ εν μέσω του Πολέμου της Ανεξαρτησίας. Το 1949, ήταν η πρώτη φορά που διοργανώθηκε στο νεοσύστατο Κράτος του Ισραήλ.

## Παραπομπές


## Εξωτερικοί σύνδεσμοι
*Επίσημη ιστοσελίδα της Ομοσπονδίας Στίβου Ισραήλ

Κατηγορία:Στίβος στο Ισραήλ
Κατηγορία:Πρωταθλήματα Στίβου Ισραήλ
Μοντανιόλ (Αβερόν)

Το **Μοντανιόλ** (γαλλικά: *Montagnol*, οξιτανικά: *Montanhòl*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μοντανιολουά (γαλλικά: *Montagnolois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες του Αβερόν
Μονκλάρ (Αβερόν)

Το **Μονκλάρ** (γαλλικά και οξιτανικά: *Montclar*) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Μονκλαρναί (γαλλικά: *Montclarnais*).

## Παραπομπές


Κατηγορία:Κοινότητες του Αβερόν